ming030890/wiki-yue-high-quality huggingface dataset:
海洛英

海洛英（粵拼：hoi2 lok6 jing1，英文：heroin），學名二乙醯嗎啡，化學公式C21H23NO5，係隻由罌粟提煉成嘅嗎啡再製作而化學合成嘅化合物，正常用來作麻醉藥，不過好多時俾人濫用作毒品。
銷售用嘅固體製成品藥用成分，係通過二乙酰嗎啡同醋酸酐之間所產生嘅化學反應而製成嘅二乙醯嗎啡鹽酸鹽。所謂白粉，就係用海洛英做膽嘅白色或淺色粉狀毒品（唔等於無其他物質）。因為渠極易令人上癮，道友往往會吸食好耐日子，極難戒甩；長年累月都好好賣，所以「白粉」亦經常被用嚟通稱毒品；（白）粉友、食白粉等配搭用嚟泛指嘅，可以同任何毒品相關，未必專指「白粉」，亦都唔講明濫用方法。

樣
零售海洛英產品嘅樣可以係：
白或灰嘅塊狀物質
白或灰嘅粉狀物質
啡色，稍微濕啲嘅粉狀物質。
因為摻入其它物質後而形成淺黃或灰色物質。
大多數有埐醋酸味。

香港黑市
海洛英係靠加工嗎啡而來嘅……一號粉：用無水醋酸同多種化學藥物提煉九九九嗎啡磚得來，以鹽酸嗎啡為主嘅產品，無海洛英；二號粉（妹）：嗎啡鹽撈鹽酸同其他化學品提煉得來，藥效強過「一號粉」，都無海洛英；三號粉（三仔）：海洛英鹼加無水醋酸、士的連、咖啡因等提煉得來；用每公斤海洛英鹼，可以整到3.3公斤「三仔」，有幾成係海洛英；四號粉（四仔）：舊時係指，由產毒嗰處運來零售地方之前，就已經提煉好嘅貨，海洛英純度有百分之九十以上——啪針用，要溝稀咗（通常1公斤「四仔」可以稀釋成4至6公斤）先至可以打入身。1986年第一次俾差人抽到……過咗無幾耐就將「三仔」趕咗出市場咯……家陣啲香港「醫生」（零售毒販嘅黑道稱呼）賣嘅，純度得約莫百分之三十；魚蛋仔：半克一包噉賣嘅海洛英毒品，視乎有幾純，價錢係港幣90至180蚊。海洛英類毒品嘅其他相關香港俗名：灰、粉、美金（高純度）同港紙（低純度）等。

成癮性
海洛英喺醫學可以做強效鎮痛藥物，對心臟病、外傷同手術之後嘅劇痛有一定嘅效果。但用得太多好易上癮，因為有科學研究顯示，食咗佢之後12個鐘會出現緊張、瞓唔安樂、出虛汗、腸胃唔舒服、四肢疼痛同痙攣等斷癮癥狀，而且持續3～5日，加上濫用同斷癮癥狀嘅時間成正比，以用得太多會包括有嗑眼瞓、呼吸困難、低血壓、瞳孔變細、重有急性中毒出現，而且有高度心理同生理嘅依賴性。長期用佢嘅話，停藥後會發生追求藥物、情緒唔穩定、流眼淚、流虛汗、流鼻水、易發嬲、打冷顫、覺得超凍、厭食、腹瀉、身體攣埋、抽筋等一系列癥狀，而且好難戒得甩。

各國監管狀況
呢個表唔完整，歡迎加料。
中國（大陸）
根據《中華人民共和國刑法》規定，凡係賣嚫邊種毒品都好，一搭正或超過50g，可以直接判死，冇得傾。
香港
根據《危險藥物條例》規定，凡係販賣同運輸危險藥物啲人，最高可以判終身監禁同罰500萬港紙。
澳門
《關於將販賣及使用麻醉藥品視爲刑事行爲以及提倡反吸毒措施》(澳門政府法令第5/91/M號)寫住——坐監最多廿年，罰錢500至3000000澳門幣。
中華民國
根據《毒品危害防制條例》規定，海洛英、嗎啡、鴉片、可卡因呢4種毒品或佢嘅類似物品，都歸類為一級毒品。凡係整或販運一級毒品都會被判死刑或無期徒刑；被判無期徒刑嘅人將要罰2000萬元以下新臺幣。
荷蘭
根據《鴉片戰爭法（荷蘭文：Opiumwet）》規定，呢種藥品凈可以喺醫院作為美沙酮藥物治療失敗時先可以用，但唔可以用喺其它超痛嘅疾病。
星加坡
根據新加坡法律規定，未經批准而引入或輸出超過15克或整任何數量嘅海洛英，一經定罪一律判死刑，冇得傾。
馬來西亞
根據馬來西亞毒品條例規定，凡係賣嚫邊種毒品都好，一超過5克一律判死刑，冇得傾。
日本
根據《麻藥及精神藥取締法（日文：麻薬及び向精神薬取締法）》規定，凡係生產同持有或醫療目的嘅海洛英都會被受到監管。
海洋生態系統

海洋生態系統（英文：marine ecosystem）係指海入面或者海邊嘅生態系統，例子有珊瑚礁。

分類
海邊：海邊係指陸地同海之間嘅交界；呢啲空間經已充滿咗好多生命活動，例如係會上沙灘生蛋嘅海龜、喺海邊捉魚嘅各種海鳥、同埋俾浪沖咗上岸嘅各種生物（常見嘅有海星同白蚱）呀噉。除此之外，有好多主要响陸地上生活嘅動物都會喺海邊嗰度徘徊，想執一啲俾浪沖咗上岸嘅生物嚟食。
遠洋帶（pelagic zone）：遠洋帶係指開放嘅海（open sea），即係指個海當中遠離陸地嘅一橛，一笪遠洋帶可以想像成一個由水組成嘅圓柱體，周圍都掂唔到陸地；遠洋帶因為養份比較少（唔似得例如珊瑚礁噉，有大柞植物喺度聚集同埋做光合作用生產養份），所以相對嚟講冇咁多生命活動。順帶一提，遠洋帶嘅生命活動往往都會為深海提供養份－喺遠洋帶死咗嘅動物會沉落去深海嗰度，成為深海生物嘅養份來源。
珊瑚礁（coral reef）：珊瑚礁係地球上最密集最多樣嘅生境之一，係由珊瑚等曉累積鈣嘅動物喺岩石上面建立嘅，會吸引好多生物－例如係會食珊瑚嘅棘冠海星，仲有係小丑魚等鍾意匿埋喺珊瑚入面避開獵食者嘅細魚噉，都會喺珊瑚礁嗰度聚集。珊瑚礁呢家嘢喺熱帶嘅淺水區嗰頭最常見，不過都有啲珊瑚能夠生存喺凍啲或者深啲嘅水嗰度。
深海：一般嚟講，海面以下超過 1,000 米深嘅區域就可以算係深海；一到咗超過 1,000 米深，太陽光就完全穿透唔到，所以深海係漆黑一片嘅，亦即係話喺呢啲地方，植物做唔到光合作用，所以深海唔會有動物係食草嘅，呢啲動物一係就食肉，又或者食腐（食嗰啲由遠洋帶沉落嚟嘅死屍）；亦都有啲深海動物曉靠唔尋常嘅方式嚟攞生存所需嘅能量，例子包括由海底火山噴出嘅熱能嗰度攞能量維生嘅巨型管蟲。
... 等等。
俾浪沖咗上岸嘅海星同海葵俾浪沖咗上岸嘅海星同海葵 2005 年馬爾代夫一角嘅珊瑚礁2005 年馬爾代夫一角嘅珊瑚礁 一隻棘冠海星；呢種海星出嗮名會食珊瑚。一隻棘冠海星；呢種海星出嗮名會食珊瑚。
2007 年喺遠洋帶影到嘅一條跳出水面嘅座頭鯨2007 年喺遠洋帶影到嘅一條跳出水面嘅座頭鯨 深海魚喺形態上好多時都同一般嘅魚好唔同。深海魚喺形態上好多時都同一般嘅魚好唔同。
武漢肺炎智利疫情

武漢肺炎智利疫情係武漢肺炎喺智利嘅爆發情形。截至2021年3月10號，智利夾埋有867,949單確診病例，死咗21,206個人。
武漢肺炎梵蒂岡疫情

武漢肺炎梵蒂岡疫情係介紹「武漢肺炎」喺梵蒂岡嘅爆發情形。截至2022年1月23號，梵蒂岡夾埋有29單確診病例，冇人死亡。

第一波疫情
梵蒂岡喺2020年3月5號確診咗第一單武漢肺炎感染個案，喺梵蒂岡衛生局門診入面確診。患者曾經喺意大利爆發疫情嘅全面封城前，經過梵蒂岡界而入境。19日後，喺聖座嗰邊又有位貨物辦公室嘅打工仔同兩位博物館嘅打工仔確診武漢肺炎，總確診數去到4單；甚至喺四日後喺國境圍墻南邊嘅聖馬大之家，出現多兩位感染武漢肺炎嘅梵蒂岡公民。嗰時淨出咗6單武漢肺炎患者。
踏入4月，2號當日有1位患者確診武漢肺炎，患者係位教廷員工，曾經喺3月中旬返到梵蒂岡時做過為期14日嘅醫學隔離檢查。六日後確診咗第八單武漢肺炎個案，患者係去梵蒂岡睇病人嘅家屬，嗰日重有兩位患者好返出院。同月20號確診咗第9單感染個案，患者係喺同一地方做嘢，未同過任何武漢肺炎患者接觸。八日後確診第10單個案。到月底最後一日確診咗第11單感染個案，患者曾經喺3月上旬返到梵蒂岡時自行隔離咗兩個禮拜。
踏入5月，6號當日確診咗第12單武漢肺炎個案。除咗喺4月8月有兩位患者好返出院之外，其它嗰10位患者都喺晒同年6月6號好返出院。

第二波疫情
2020年9月11號，梵蒂岡確診第13單武漢肺炎感染個案，患者喺梵蒂岡出境，入境意大利羅馬時未發現，直到入境菲律賓時先至被發現而俾梵蒂岡嘅衛生部門重新統計返。嚟到10月12、15號重確診咗夾埋10單感染個案（12號三單，15號7單），患者都係喺瑞士返嚟嘅護衛隊成員。到10月最後一日，感染個案去到27單。踏入2022年，喺1月18號又出兩單感染武漢肺炎個案。
武漢肺炎比利時疫情

武漢肺炎比利時疫情係介紹武漢肺炎喺比利時嘅爆發情形。截至2020年10月31號，比利時累計有429,229單確診病例，死咗11,625個人。

唯一個案
有住荷法文拗數嘅比利時喺2020年2月4號出現第一單武漢肺炎個案，患者係位54歲男人，喺有疑似感冒症狀後轉院到布魯塞爾時被確診爲不明疾病，後嚟進一步得知佢感染嘅係嗰時中國湖北武漢爆得好犀利嘅武漢肺炎。出咗噉嘅大頭佛之後，政府都開始加強防範武漢肺炎輸入。之後嗰位54歲男人成為2月份唯一感染武漢肺炎嘅患者。

真正大爆發
2020年3月1號，比利時出現第二單感染武漢肺炎個案，嗰時有位講荷蘭文嘅女士喺法國上法蘭西華盧華－克里皮玩完返嚟時被確診。因為嗰時屬學校放假最後一日，由於期間有好多當地嘅大中小學生去咗滑雪，加上嗰時屬學校學生返程高峰，所以亦有當地官員擔心咁多客流，會唔會造成當地國家出現大面積感染武漢肺炎。
不過話口未完，第二日出咗六單確診個案，其中五單出自荷蘭文區嘅法蘭德斯；重有單出自荷法文拗數嘅布魯塞爾。而且佢哋都喺意大利北邊玩完返到比利時後被確診。
第三日又出多五單確診個案，患者都出自弗拉芒－布拉班特省提能、東法蘭德省聖尼古拉斯，李耶莒省韋維埃同埃龍。到3月4號，感染個案開始直線上升，甚至喺3月5～6號先後突破五十同一百大關；國際婦女節啱好出現200單感染案例，但嗰時未出過單死亡個案。
2020年3月10號，國內發生咗第一單感染武漢肺炎死咗嘅個案，患者係位90歲布魯塞爾籍嘅阿婆。隨後第二日又出兩單死亡個案。正因爲噉，政府先至出面宣佈唔畀搞超過1000人嘅聚集活動。國內冚唪唥學校都取消嗮涉及長途旅遊（包括遠足）等事務，公司方面重鼓勵實施遠程辦公。
2020年3月27號，喺艾諾省穆斯克朗南邊近法國界一帶，甚至枷埋水馬嚟擋住喺法國嚟啲公民入境比利時。
3月13號，感染個案去到559單，死亡個案維持唔變。不過當日午夜開始，冚唪唥酒吧、餐廳、的士高、咖啡舖等商業舖面都要閂檔、學校等教育設施都要停課、體育等文娛設施都一律停辦。三日後，由於感染案例破咗一千大關，亦多咗兩位武漢肺炎死者。比利時嘅國家保障部宣佈從3月17號中午（UTC+1）開始，冚唪唥同疫情無關嘅商舖同企業、公司都要閂檔；連唔緊要嘅旅遊都拒絕再接受信號；連任何形式嘅聚會都唔畀搞。到3月20號爲止，由於感染個案破咗二千大關，死亡個案上升到37單。政府亦宣佈閂埋邊境嚟防止輸入性病例，除非緊急需要之外，其它情況都唔畀過境。
到3月29號為止，感染同死亡個案重係持續上升趨勢。當日感染個案已經破咗一萬大關，死亡個案破埋四百大關。踏入4月之後，感染個案重未停過，單純死亡個案，喺4月2號破咗一千大關。嚟到4月6號，感染個案已經破咗二萬大關；死亡個案喺4月7號破埋二千大關。正因爲疫情太過犀利，比利時足協喺同月4號宣佈國內冚唪唥足球聯賽都要腰斬。
武漢肺炎汶萊疫情

武漢肺炎汶萊疫情截至2021年8月15號，汶萊有723宗確診個案，330個人好返，3個人死咗。

個案
好多初期確診群組係同2020年吉隆坡大城堡清真寺武漢肺炎爆發有關，一共有45宗確診個案。
汶萊最後一宗本土感染病例係喺2020年5月6號。之後嗰110宗病例都係境外輸入。

2020年
第一宗個案2020年3月9號喺都東縣發現，嗰個53歲本地男士曾經去過吉隆坡一個宗教活動。

2021年
2021年1月3號新增15宗武漢肺炎個案。確診者全部係19-21歲男士，喺2020年12月21號搭汶萊皇家航空BI004航班由倫敦返汶萊。

宗教
2020年3月16號至2020年3月23號國內所有清真寺會關閉。

學校
呢節未有人寫，歡迎編撰。 請幫加返相關資訊。
武漢肺炎波蘭疫情

武漢肺炎波蘭疫情係介紹「武漢肺炎」喺波蘭嘅爆發情形。截至2020年11月7號，波蘭累計有521,640單確診病例，死咗7,636個人。
武漢肺炎曲克群島疫情

武漢肺炎曲克群島疫情係介紹「武漢肺炎」喺曲克群島嘅爆發情形。截至2022年2月19號，曲克群島夾埋有6單確診病例，暫時冇人死亡。

2020年全程零感染
武漢肺炎喺2020年3月開始全球大流行後，同月中旬即刻取消嗮往返除紐西蘭外嘅國際航班，連非緊急救援都唔例外。到3月26號，總理亨利潘拿宣佈全島列入黃色緊急狀態，唔畀搞聚集性活動。同年8月5號，由於祖威廉斯喺紐西蘭惠靈頓感染肺炎過身，政府喺9日後嘅晚黑宣佈全面閂嗮邊境，唔畀任何人出入直到月底最後一日重開，重開之後淨保留咗去紐西蘭屋崙嘅唯一國際航班，不過若果往返曲克群島必經紐西蘭，所以去曲克群島要至少預留個半月時間做隔離期兼核酸陰性先至得。所以喺2020年全年都未發生過單武漢肺炎感染案例。

失守
踏入2021年，曲克群島一直重保持武漢肺炎零確診個案。同年5月初，曲克群島同紐西蘭政府達成協議，從同月17號開始，允許雙方旅客喺唔使隔離14日嘅情況下往返，不過出入曲克群島前，必須要揀紐西蘭（中轉地）或曲克群島（目的地）其一做隔離14日做核酸檢測兼陰性結果先至得。不過開放咗邊境半個月後，同年6月5號出現第一單感染個案，患者係曲克群島籍嘅歸國公民，從埃及搭飛機返嚟，雖然到咗紐西蘭屋崙及到咗曲克群島入境後嘅核酸檢測係陰性，但係喺拉羅湯加參加咗當地嘅節日狂歡後被發現兼確診成爲武漢肺炎嘅無症狀感染者。不過呢單嘢未受到任何封城嘅影響，喺2021年6月13號，當地政府重探討開放澳洲旅遊嘅可行性，五日後淨批准短期務工嘅簽證。
同年12月4號，境內又確診單武漢肺炎感染個案，患者係位10歲嘅男仔，喺包機撤僑航班返到曲克群島時確診。
踏入2022年，喺2月14號出現第三單確診武漢肺炎嘅感染個案。患者喺同年2月7號喺紐西蘭轉機過嚟曲克群島，入境隔離第8日時被發現。患者曾經接種過新冠疫苗，感染形式同2021年6月15號當日出現嘅無症狀感染者好相似。出現噉嘅個案之後，雖然政府冇話封城，但係連續5日內陸續出現咗感染武漢肺炎個案。
武漢肺炎波斯尼亞疫情

武漢肺炎波斯尼亞疫情係介紹「武漢肺炎」喺波斯尼亞嘅爆發情形。截至2020年8月24號，波斯尼亞累計有18,029單確診病例，死咗547個人。
武漢肺炎格陵蘭疫情

武漢肺炎格陵蘭疫情，係講武漢肺炎喺丹麥屬地格陵蘭爆發嘅情況。截至2022年1月5號，格陵蘭夾埋有3134單確診病例，有1人死咗。

境內疫情同反應
格陵蘭喺2020年3月16號確診第一單武漢肺炎個案，屬輸入性病例。嗰時有位患者從丹麥返到努克而確診。事發之後，格陵蘭總統宣佈取消冚唪唥抵達格陵蘭嘅非必要航班。若果早前喺格陵蘭以外嘅高風險國家返嚟嘅，必須要自行隔離14日先至得；期間連同超過100人嘅大型活動都取消咗舉辦。
法蘭茲二世

法蘭茲二世（Franz II，1768年2月12號—1835年3月2號）係末代神聖羅馬帝國皇帝，1792年到1806年在位，佢統治嘅神聖羅馬帝國畀法國皇帝拿破崙夾硬解散咗。喺1804至1835年，佢係奧地利皇帝，叫法蘭茲一世。
法蘭茲一世

法蘭茲一世（Franz I，1708年12月8號—1765年8月18號）係神聖羅馬帝國皇帝，1745年到1765年在位。佢老婆係瑪利亞杜麗莎。
法蘭茲·馬克

法蘭茲·馬克（Franz Marc，1880年2月8號—1916年3月4號）係廿世紀初一個德國表現主義畫家。
沖天火

《沖天火》（英文：Sky on Fire），係2016年上畫嘅港產片，由吳彥祖、張孝全、郭采潔、張靜初、張兆輝、姜皓文、黎耀祥、詹瑞文主演，林嶺東執導。
呢套戲成為林嶺東生前嘅最後遺作。
沖之鳥礁

沖之鳥礁，或者叫沖鳥礁，日本叫沖之鳥島（日文：沖ノ鳥島），係西太平洋菲律賓海一個環礁，喺呂宋以東，日本列島以南，而家係由日本實際管轄，被日本當局當做國土最南嘅陸地。
日本曾經向聯合國申請將沖之鳥礁當做大陸架，將附近海域劃做日本嘅專屬經濟區，不過聯合國認為嗰度只係礁石而唔係島嶼，個申請無批准到。
沖入禁區

《沖入禁區》係中國佛教歌手臧天朔出嘅第一張專輯。喺1987年1月1號由黃河音像發行。

簡介
呢張唱碟收錄咗10隻歌。
沖口街道

沖口街道係中國廣州市荔灣區下屬的一個街道辦事處。喺荔灣區的東南部，以大沖口涌為中心，瀕臨珠江，轄區面積4.2平方公里，下轄10個社區，常住人口2.6萬人，流動人口2.2萬人。

參考資料
〈主要單位及各行政街服務機構〉。荔灣區政府網站。喺2009-06-22搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
沖天救兵

沖天救兵（粵拼：cung1 tin1 gau3 bing1，英文：Up）係2009年彼思動畫工作室第十套動畫電影。
沓掛勇太

沓掛勇太（1991年11月12號—）係日本足球員，司職中場，效力沼津青藍。
沔縣

沔縣，簡化字寫做勉县（勉縣），係中國陝西漢中一個縣，總面積2406平方公里，人口42萬。
澗西區

澗西區係中國河南洛陽一個市轄區，總面積89平方公里，人口43萬。
澤口千惠

澤口千惠 ，係日本嘅一個女藝人同埋配音員。
澗赫

澗赫（THz）係頻率單位，衍生自赫茲呢個單位。1澗赫等如1012赫茲（1,000,000,000,000赫茲）。
澠池

澠池係中國河南三門峽一個縣，總面積1421平方公里，人口33萬。
澤上龍二

澤上龍二（1993年10月8號—）係日本足球員，司職前鋒，效力大阪櫻花。
澤井直人

澤井直人（1995年4月3號—）係日本足球員，司職中場，效力東京綠茵。
澤入重雄

澤入重雄（1963年5月8號—）係日本足球員，司職前鋒，效力過名古屋八鯨。
澤·帕希佐

澤·帕希佐（法文：Jacques Parizeau；1930年8月9號—2015年6月1號）係加拿大魁北克省嘅前省長，亦都係1995年魁北克獨立公投嘅獨派領軍人物之一。獨立公投失敗徂之後，帕希佐曾經大鬧「錢同族裔票」作怪，至今都重好有爭議。
2015年6月1號，帕希佐嘅夫人莉西特·勒浦環特（Lisette Lapointe）宣布帕希佐過徂身，享年84歲。
澤口愛華

澤口愛華（日文：沢口愛華，假名さわぐち あいか；2003年2月24號—）係日本女演員同寫真模特兒，愛知縣名古屋人，2017年出道，曾經係女子組合dela嘅成員。
海上之盟

海上之盟係指北宋末年，宋徽宗為咗「滅遼復燕」同金國結盟，即係所謂嘅「聯金滅遼」嘅軍事盟約。因為當時遼國夾咗喺北宋同埋金國中間，所以宋金嘅談判同埋結盟，雙方使節嘅聯繫只能夠通過海路（渤海）秘密往來，所以呢個聯盟又叫做「海上之盟」。

結果
海上之盟簽咗之後，「聯金滅遼」成功，遼國滅亡咗。不過遼國滅亡以後，宋朝同埋金國無咗遼國作為軍事屏障，所以無得阻擋金兵南下。金宋邊境接壤，加上雙方因為邊方面擁有燕雲十六州而發生衝突，雙方傾唔掂數，金兵南侵宋朝，1126年金兵佔領咗宋朝嘅首都汴京同埋附近中原一帶嘅領土，呢個就係「靖康之變」，而立咗國167年嘅北宋就咁亡咗國。
海下

海下（Hoi Ha）喺香港新界西貢北海下灣最叾叾，響西貢半島白沙澳北便。

考古
兩次考古調查之中，發現海下有史前陶片，唐、明、清嘅瓷片
。

石灰窰
海下有石灰窰，喺海下東岸。四個窰只淨低兩個無損。呢兩個1982年古蹟古物辦事處修復過。海下曾經有造石灰廠（1800年到1939年），佢哋用蠔殼同珊瑚燒成石灰，用來起屋或者耕田用。過程中，蠔殼同珊瑚嘅碳酸鈣（同石灰石一樣成份），加熱變成氧化鈣。
海上世界站

海上世界站係深圳地鐵2號線一個站，喺興華路同太子路交叉路口，近住深圳海上世界。個站2010年12月28號啟用。
海上居

海上居響澳門半島花地瑪堂區黑沙環中街同馬場北大馬路，係屬於保利達集團發展嘅私人房屋。

背景
2013年6月26號，黑沙環新填海區一幅面積近一點八萬平方米嘅T地段（之後叫海上居），獲准修改建築計劃，興建有一座樓裙、六幢四十九層高同兩層地庫嘅商住樓宇。呢次修改土地批給合同，發展商只係要畀七千八萬溢價金。
2016年2月，海上居已完成地基工程。
2016年3月2號，有海一居樓花小業主到海上居地盤出入口阻塞車輛出入，有三女一男一度被警方帶走。
2016年6月9號，一個五十三歲本地工人響海上居地盤天井十四樓做平台加固工程嗰時墮地死亡，當時響佢身上冇發現安全帶。勞工局曾經對地盤發出停工通知，重停止工人升降機上落平台嘅安裝工作。
2016年10月下旬，海上居封頂。
2016年11月11號，一個四十五歲大陸勞工響海上居地盤一樓搬四塊鋼化玻璃嗰時被壓親，右前腳開放性骨折。
2016年11月17號，一個三十七歲大陸勞工響海上居地盤，響安全架做安裝工作嗰時，安全架突然鬆脫之下由一米高跌落，腳部被壓傷送院。
2017年2月8號，運輸工務司羅立文話政府唔想有更多問題，會響盡量配合之下，審批海上居嘅入伙紙。佢回應話：「新年應該乜都好，我都希望到時可以起好間屋，就唔好有多啲問題…海上居準時完工，大家都安樂，大家都冇問題。」同一日財政局回覆澳門電台查詢話，截至同年1月11號，已申報海上居單位嘅財產移轉印花稅個案有六百二十宗，已全數繳納金額超過一點二億。
2017年3月13號，保利達集團主席柯為湘有信心海上居響同年7月土地臨時批租期屆滿前完成。佢形容「全力以赴，日以繼夜」趕工，預計可以響5月完工，6月攞到入伙紙。
2017年5月15號，警方突擊搜查海上居地盤，發現十四個中國黑工，年齡由廿幾到五十幾歲，分別負責清潔雜工、油漆、安裝水管同電工，報稱日薪由三百到六百蚊，已經響地盤工作一到十日。警方同時帶走一個涉嫌請黑工嘅人士，同埋五個工程負責人同分判商。
2017年6月27號，工務局局長李燦烽話，海上居應該唔會步海一居後塵。
2017年7月3號，工務局正式向海上居發出入伙紙。
海上花

《海上花》（Flowers of Shanghai）係1998年臺灣電影，由侯孝賢執導，梁朝偉、羽田美智子、李嘉欣、劉嘉玲、高捷主演，故仔背景係清末嘅上海英國租界。
海下灣

海下灣（Hoi Ha Wan）係香港西貢北一海灣，喺西貢半島北岸，行政上歸大埔區管，西南有笪地方叫海下。
維基同享有多媒體嘅嘢：Hoi Ha Wan
海下灣海岸公園

海下灣海岸公園（英文：Hoi Ha Wan Marine Park），係香港嘅海岸公園，喺新界西貢半島海下灣，面積260公頃，1996年7月5號劃定。
海上絲綢之路

海上絲綢之路，係舊時中國同西亞嘅海上貨運路徑，由福建、廣東沿海地區一路向西南行，經東南亞、南亞去到阿拉伯一帶。因為交易最多嘅貨係絲綢，所以就叫「海上絲綢之路」。
海上夏日郵樂園

《海上夏日郵樂園》（英文：Dream Paradise At The Sea）係香港電視廣播有限公司嘅遊戲節目，由2018年5月27號到6月3號香港時間逢禮拜日22:30到23:00喺翡翠台播。節目搵嚟藝人龔嘉欣、林師傑、麥美恩、楊潮凱、陳庭欣、沈卓盈、陳國峰、張寶兒、謝東閔、麥明詩、林子博同佢個仔林卓楠，上郵輪世界夢號分組玩遊戲。
呢個節目係繼《3日2夜》翡翠台版頭兩集之後，唔夠半年內再一次用世界夢號做拍攝場地嘅無綫電視節目。
沙地里亞爾

沙地里亞爾（英文：Saudi riyal，SAR）係沙地阿拉伯嘅流通貨幣，由沙地阿拉伯貨幣局發行，依家行緊固定匯率，1美金兌3.75沙地里亞爾。
沙地阿拉伯貨幣局

沙地阿拉伯貨幣局（英文：Saudi Arabian Monetary Agency，SAMA）係沙地阿拉伯嘅中央銀行，喺1952年開始運作，負責發行沙地里亞爾。
撈稿
沙坡頭區

沙坡頭區係中國寧夏中衛一個區，總面積5380平方公里，人口38萬。
沙地園鄉

沙地園鄉係香港九龍十三鄉其中一個，喺黃大仙區大磡村南面近住當時嘅海皮，經已拆清晒，原址首先變做彩虹軍營，然後近代采頤花園、彩虹邨同埋部分啟晴邨。
沙坪垻

沙坪垻（粵拼：saa1 ping4 baa3）係中華人民共和國重慶市嘅一個市轄區，喺主城區西部。舊名沙磁區（saa1 ci4 keoi1），1950年改名叫重慶市第三區，1955年定名叫沙坪垻。沙坪垻亦係重慶大學城所在地。
沙地航空

沙地航空（Saudia）係沙地阿拉伯一間航空公司。
沙地阿拉伯足球代表隊

沙地阿拉伯足球代表隊係代表沙地阿拉伯嘅足球隊，由沙地阿拉伯足球總會打理，會出席國際足球賽事好似世界盃、亞足協亞洲盃咁。
火王 (漫畫)

本作被認為係臺灣早期嘅BL（日文：ボーイズラブ）漫畫，同「古鏡」系列第一部《傾國怨伶》分別喺臺灣創下每本七萬冊銷售量，喺中國大陸被盜版三千萬冊嘅成績。重由芒果TV拍成同名電視劇（中文：火王 (電視劇)）。

故仔大綱
《火王》嘅故仔接續前作《傾國怨伶》，以火神仲天同風神千湄之轉世——先知司徒奉劍嘅情感命運為主綫，以尋找七面神鏡為無形主幹，再以遠古七神之劫難輪迴為有形解説，講述七神自遠古輪迴至今三生三世（遠古、大唐、現代）嘅前因後果，同埋各自嘅歸宿。成個故仔傳達住「命運之範疇」、「反抗命運」、「友情同愛情」呢啲主題。

主要角色
仲天
司火之神，本書主角火王，掌控火燄之力，亦係鍛造之神。雖名為火王，卻比冰更冷。第一次轉生至唐朝，係個紅髮碧眼、高鼻深目嘅西域人，愛上風神千湄嘅轉世司徒奉劍。喺奉劍逝去後曾一度抗拒覺醒。現世轉生為美國企業家特萊斯·康納利·達尼，覺醒後接替尙軒做咗新世紀嘅最高神。因失去摯愛奉劍，曾一度諗住毀滅世界。在得知奉劍亦轉生至現世後做咗佢嘅監護人。據作者所講，特萊斯嘅外貌同造型係參考荷蘭裔瑞典男模馬科斯·申肯伯格（英文：Marcus Schenkenberg）而來。
千湄（司徒奉劍）
司風之神，佢個名意為「水岸邊」。有一頭柔亮金髮嘅靚麗男仔，能御風飛馳，亦係命運嘅收綫者，雙眼唔得視物卻能睇見命運嘅絲綫。遠古時就喜愛仲天，總係跟住佢身後。但性格冷淡嘅仲天常常對佢視而不見。第一次轉生至唐朝，成為名動天下嘅先知司徒奉劍，並終與仲天相戀。自13歲起就唔再生長發育，為咗保守呢個祕密，一直以來都以女裝示人。本嚟動用咗覺醒之力而無法重生，後因仲天嘅力量再次轉生，現世係美國少年靈媒師珊諾·亞頓。特萊斯喺故仔結尾時做咗珊諾嘅監護人。
蔚詠倩
喺美國紐約長大嘅臺裔女子，前世係大唐定國廣玉公主李盈，李盈嘅前世又係水神嫿琤。遠古時嘅嫿琤喜愛創世之神尙軒，但對於尙軒同埋雷神昊玥嘅情感，佢唔知點算好，祈願自身可以一分為二。因而唐時嘅李盈愛上昊玥，今世嘅詠倩就迷戀尙軒。佢係「古鏡」系列第一部《傾國怨伶》嘅主角。

其他角色
優河
司澤之神，遠古時愛上同伴千湄，所以佢唔好鍾意仲天。唐朝再遇仲天，又因千湄嘅轉生奉劍之故同仲天發生衝突，俾仲天打傷，後因動用覺醒之力而逝去。《古鏡奇譚》後續講到佢以「文熙華」之名轉生到現代。佢亦係「古鏡」系列第三部《丹聿記》嘅主角。
尙軒
創世之神，司掌光闇之力兼宇宙轉輪，深愛嫿琤，亦係七神嘅統領同維繫。最後逝去，歸化萬物。
歐琳·康特
特萊斯·康納利·達尼嘅祕書，暗戀特萊斯，喺特萊斯新婚前夜俾多雷殺咗。
西奈
原係記者，手段學識了得，歐琳死後接替佢做咗特萊斯嘅祕書。
佛蘿納·維多
喺大然舊版入面係阿拉伯公主佛蘿納·維多，狂龍新版設定為中歐某公國公主，佢個名亦改作佛羅納·奧爾·德卡斯爾。特萊斯嘅未婚妻，藉助水鏡嘅力量維繫同特萊斯嘅關係，詠倩覺醒後化為紫水晶。
多雷
佛蘿納公主嘅保鑣，藉助水鏡之力許下諾言——若特萊斯有負公主，就殺咗佢同埋佢所愛之人。
費迪沙·唐
號稱收費最貴嘅殺手，為特萊斯效力。
爵文
隔代混血兒，詠倩嘅靑梅竹馬，個性吵鬧開朗。
勞勃特·佛斯
美國記者，詠倩阿爸嘅好友，喺《傾國怨伶》故仔入面發現李盈之墓「唐靈陵」。

軼事
演員楊冪被網友喺一段影片入面發現佢嘅書架上有一套分上下兩冊嘅四拼一合訂本《火王》漫畫，因而被網友推薦出演電視劇《火王》入面「奉劍」一角。
火燭車

火燭車，又叫滅火車同埋救火車或者消防車，係種專救火嘅車，一方面運火燭鬼到火場，另一方面係幫手泵水救火，同埋用機動雲梯幫火燭鬼上樓射水救火同救人。火燭車多數同火燭鬼駐喺火燭館又叫消防局。
多數火燭車都係紅色，亦有啲地方用黃色。
最初嘅火燭車，只係一部人力推動嘅水車，有泵用來泵水射水，所舊時消防局叫水車館。後尾變成用燒柴油嘅機器泵。時移勢易，隨住救火工作越嚟越專門化，家陣啲火燭車有分門別類，各有唔同分工，各有架生應付唔同災場，唔同類嘅火。

歐美
希臘亞歷山德里亞發明家 Ctesibius 喺西元前 2 世紀發明咗第一個消防泵。歐洲喺 16 世紀重新塑造消防泵，據報喺1518年同埋1657年分別喺德國嘅奧格斯堡同紐倫堡用過。1655有一本書提到一種蒸汽引擎（稱為消防引擎）帶動嘅抽水泵能夠「射水高逹40英尺（大約12米）」，但未提到可唔可以四周移動。
北美殖民地有法律要求每間屋夜晚要喺門前準備有一桶水。當附近有地方火獨，滅火隊用呢啲水桶嘅水嚟救火。
1654年，波士頓出現抽水泵消防車。
1719年，費城獲得一部人手操作嘅抽水泵消防車，比波士頓遲但係比紐約市早。
1730年，倫敦嘅 Richard Newsham 成功造出消防車。
1731年，紐約市採用咗 Newsham 嘅消防車，六年後紐約市志願消防隊成立。
1737年，班哲文·富蘭克林對於消防隊嘅必要人力同消防技能提出咗一啲指標。
1743年，湯瑪斯·樂天製造第一架美國嘅國產消防車。
1840年，紐約嘅約翰·愛立信製造出美國第一架蒸汽動力引擎消防車。
英國第一部蒸汽動力消防車由佐治·佈雷斯韋特製造。
直到19世紀中為止，大多數消防車依靠人力移動，後嚟引入咗馬拉嘅消防車。1841年，第一次台機動蒸汽引擎消防車（唔使用馬拉）喺紐約市面世。但由於成日有人佔用同破壞，後嚟無再攞嚟用。20世紀初之前，機動消防車並未普及。
早期消防車嘅設計佈局係，除咗司機同指揮官之外，其他消防隊員企或者坐喺消防車兩邊或後面，日曬雨淋。又唔舒服又危險（消防車轉急彎嘅時候可能會將隊員拋出車外），如今幾乎所有消防車採用完全封閉嘅車廂。
火爐

火爐又叫壁爐，係種建築物嘅結構，有個空間放柴，畀人生火取暖，燒柴嘅煙會經煙通排走。
火牛

火牛係電力裝置，佢用電磁效應將能量由一個電路傳到另一個電路，佢可以有最少兩個綫圈，又或者一個綫圈，再夾一個自動相連開關。綫圈中間通常有個磁心，集中磁場綫。火牛通常用來轉換高低電壓，改變電阻，同埋分隔兩組電路。
火牛有大有細，細係可以細到手指頭咁大，裝響啲電路板上面。今時今日唔少人叫手提電話緊嚟叉電嗰嚿嘢做「火牛」，呢嚿嘢唔單只有火牛響裏邊，重有「整流電路」（即將 A.C. 交流電變成 D.C. 直流電），嚿嘢輸出嘅係降咗壓嘅直流電，嚴格嚟講，呢嚿嘢係叉電器。
火爐屏

火爐屏，屏一種，傢俬一類，遮住火爐用。火爐燒柴，有時燒得猛，猛到人都唔舒服，就擺火爐屏擋熱。屏身板一塊，屏底有腳。
火爐山

火爐山（粵拼：fo2 lou4 saan1）係中國廣東省廣州市嘅一座山，喺天河區入面，324國道南邊；華南快速幹線東邊；岑村北邊；大觀路西邊。呢座山係天河區火龍鳳生態景區當中嘅其一景。

傳說
傳說喺幾萬年前，孫悟空大鬧天宮時踢翻咗太上老君嘅煉丹爐，結果一嚿爐石從天上跌咗落天河區東北邊。石破天驚之時，成座山着嗮火，山上嘅綠樹繁花即刻付之一炬。好彩南海觀音菩薩經過呢度，發現咁慘嘅情況之後，倒咗樽神水整熄啲火，之後萬物重生。
過咗好多年，由於被焚之地俾觀音神水滋養過，唔單止啲泥變好咗，連花草樹木都靚咗好多。碎石經過長時間嘅磨礪之後，變成一座大山。所以「火爐山」嘅名係噉嚟。

概況
座山之前係雜樹林區，東北邊屬柯木塱、南邊屬岑村，最高峰係海拔322m嘅白架頂。山林自然資源豐富，加上空氣超清新，負離子含量去到4000幾個/ m³。溪水好清，有好多山泉響度。

豬頭石
豬頭石係火爐山西邊一嚿幾百立方米嘅天然巨石，個樣好似個豬頭昺噉。雖然古代啲書有講遊人嚟過呢度寫題詞，但而家好難認到。

鷄枕石
鷄枕石係火爐山東邊一嚿似半個波噉嘅天然巨石，個樣好似鷄枕，長29m，闊12m。

古石窿
古石窿，又叫三間兩廊，由幾嚿大石天然整出嚟，空地長10m，闊8m，可以畀10幾個人入去，結構似當地人以前嘅三間兩廊嘅屋噉，但窿口比較窄。

周總理紀念林
周總理紀念林係南門附近嘅一個景區。1972年4月7號，嗰時國務院總理周恩來同馬耳他總理D. 敏多夫（英文：Dom Mintoff）一齊嚟咗岑村一帶走訪，重睇咗當地嘅小學、粉廠、衛生站、花果山、水田、池塘、魚塘，及農機站。嗰時岑村捹甩咗「窮」字，成為出嗮名嘅先進代表。周總理為咗記得岑村嘅高速發展，喺火爐山南邊搞咗個岑村紀念林。
法屬路易斯安那

法屬路易斯安那（粵拼：faat3 suk6 lou6 jik6 si1 on1 naa6）係法國喺北美洲嘅殖民地新法蘭西嘅其中一個行政區。喺1682年，路易斯安那正式成為法國嘅殖民地，並以當時嘅法國國王路易十四世嚟到為呢個地方命名。 法國喺1682年-1763年，同1800-1803年嗰陣擁有呢個殖民地。

歷史
喺1762年嗰陣，法國同英國正因爲北美洲殖民地控制權而打緊七年戰爭。喺1762年11月法國同西班牙簽咗《楓丹白露條約》，並喺條約生效咗之後，正式將密西西比河以西嘅土地割讓俾西班牙。 喺1763年，英國取得咗七年戰爭嘅勝利。喺呢場戰爭結束咗之後，英國同法國喺巴黎度簽咗《巴黎條約》，呢個條約嘅其中一個條款就係，英國將會獲得密西西比河以東嘅土地。因此喺《巴黎條約》條約生效咗之後，密西西比河移東嘅土地主權正式歸於英國。
喺1800年，西班牙同法蘭西第一共和國簽咗第三次聖伊德方索條約，條約嘅其中一個條款就係，西班牙會將路易斯安那還返俾法國嚟到換取意大利嘅一部分土地。
法式洋蔥湯

法式洋蔥湯（法文：Soupe à l'oignon）一種法國起源嘅湯，材料有洋蔥、牛油、麵包粒同牛肉湯底。
法式三文治

法式三文治（Croque-monsieur）係法國一種三文治，三文治餡係火腿片同芝士（多數用埃文達芝士），再將佢烘焗或者炸脆。
法式奶凍

法式奶凍（Blancmange），又叫法式牛奶布甸，係法國一種牛奶布甸甜品，主要用到牛奶、忌廉、食糖，再加魚膠或粟粉凝住，同埋落大杏仁調味。
法屬阿爾及利亞

法屬阿爾及利亞（Algérie française）係法國舊時喺阿爾及利亞嘅殖民地，1830年正式由鄂圖曼帝國攞走，一路去到1962年阿爾及利亞獨立。
喺法國統治時期，法國根本就冇將阿爾及利亞當做殖民地，而係將佢當做法國嘅一個省，即係將佢當做法國本土嘅一部分。

歷史
喺1830年7月，法國入侵咗阿爾及利亞 。喺1847年，阿爾及利亞嘅全部疆域都被法國佔領咗。

歐裔阿爾及利亞人
喺1963年，阿爾及利亞大約有20萬個法裔白人。
法庭線

法庭線（英語：The Witness HK）係一個由前法庭記者[邊個？ ]創立嘅香港媒體，2022年5月16號開始運作。佢哋自我介紹入面提到自己宗旨係，秉持獨立、準確、持平嘅新聞原則，喺瞬息萬變嘅時代，繼續喺香港同法庭現場，見證記錄。佢哋亦有《法律101》系列，為公眾提供一啲法律教育嘅資料。
佢哋營運模式依賴訂閱收入，但所有報道全部免費向公眾開放。
法式栗子撻

法式栗子撻，又叫法式栗子蛋糕，係起源自法國嘅一種甜品，主要成份係栗子茸同鮮忌廉。佢個法文名嚟自白朗峰。
法式清湯

法式清湯係法國嘅清湯，用肉、紅蘿蔔、西芹、洋蔥、蕃茄去煲，會落蛋白令湯變清。
澳門大廈

澳門大廈響澳門半島花地瑪堂區工廠街、菜園涌巷、菜園涌北街、牧場街同牧場巷，係屬於房屋局嘅經濟房屋。
澳門大熊貓館

澳門大熊貓館（葡萄牙語：Pavilhãodo Panda Gigante de Macau）係澳門路環石排灣郊野公園入面嘅一個動物園，由市政署管理。裏面有大猩猩、火烈鳥、馬騮同熊貓。

開放時間
星期二至星期日，上晝10點至下晝1點；下晝2點至5點（最後入館時間係下晝4點45分）
逢星期一休館。如果星期一係公眾假期，就順延至翌日休館。
澳門威尼斯人

澳門威尼斯人酒店（簡稱：澳門威尼斯人／威記；英文：the Venetian Macao）係條位於澳門路氹城塡海區嘅綜合度假村，屬於金沙中國，乃該集團路氹金光大道地域嘅首個項目，開業日期為2007年8月28號。
檔嘢嘅舊名係澳門威尼斯人——度假村——酒店（簡稱：威尼斯人渡假村；英文：the Venetian Macao-Resort-Hotel）。
呢個架部嘅賭場叫威尼斯人娛樂場（英文：Casino Venetian），博彩區面積約莫係卅七萬六千平方呎；酒店位列五星級，樓高39層，一共有2874間客房；商場個名係威尼斯人購物中心，大概有成百萬平方呎咁大，模仿威尼斯古老街道嚟布置，入面除咗有店舖同餐廳，亦有三條人工河，水上面有載客嘅貢多拉同船伕；又起咗百二萬平方呎左右嘅綜合展覽中心同會議室；重有間擺咗萬五張櫈嘅金光綜藝館，用嚟舉辦文娛體育活動；更設劇場，觀眾位數千八到。

拒派獎金1278萬——聲稱壞機
2014年6月19號嘅《太陽報》報道：澳門人葉聚平响2014年4月18號，喺威尼斯人娛樂場玩老虎機，個螢光幕一度出現個中「巨獎」嘅圖案組合，不過畫面隨即出錯，部分圖案「消失」咗而死機；當時相應嘅彩金有成1278萬。佢叫附近職員幫手，對方就話去揾總經理嚟搞。葉先生等咗足足三個鐘頭，總經理先至現身，同佢講話，只係機器故障，查實冇中獎……爭論一輪之後，總經理就話同佢去飲茶，兼且準備叫人重新開機。响2014年4月22號，葉先生响美高梅金殿娛樂場又遇到同類情況，獎金為991萬，呢間賭場都係話壞機，唔算數；喺兩處玩老虎機，一共使咗四百萬。佢之後去博監局投訴，然而回覆係，賭場交咗檢查報告，顯示係壞咗機，因此中獎唔算數，不過輸喺嗰啲所謂壞機嘅錢，就全部唔退返。之後高天賜着手幫葉先生追討呢兩筆錢。梁永鏗分析，或者可以喺香港向該集團興訟。陳捷解釋，賭場無辦法故意令老虎機噉樣故障。
响2014年6月19號，高天賜、梁榮仔同葉先生一齊去到行政長官辦公室遞咗封請願信。到咗2014年6月20號，該事件已經引起咗輿論嘅廣泛關注。
2014年7月15號嘅《太陽報》報道：葉先生透露，之前追討期間，賭場曾經開過個私了價——只係派一成中獎金額畀佢，亦唔退還食咗嘅錢；佢唔接受……到對方交咗由聲稱第三方公司寫嘅驗機報告之後，就唔再睬佢。高天賜指，近嚟幾個月，收到愈嚟愈多投訴，話賭場唔肯向老虎機中獎者派足彩，甚至完全唔派彩，認為該行業同政府都有責任改善之。區錦新批評制度有缺陷；每次有壞機疑雲，都係由博彩公司自己揾第三方檢測公司檢驗機件，而並唔係由獨立嘅官方人員出動；人哋難免覺得嗰啲公司會偏幫賭場。記者向多國嘅監賭機關查詢，佢哋會點樣處理同類案件，美國內華達州博彩管理局同澳洲昆士蘭州嘅博彩監管部門都回覆指，有派官方技術人員調查事件同檢查機件嘅程序。
响2014年7月15號，高天賜喺立法會全體大會上，為葉先生嘅遭遇同大把其他相似問題提出口頭質詢。雪萬龍回應話博監局判定咗佢冇中獎，因此冇錢收。高天賜表示對以上回覆感到失望，認為政府應該開間化驗室，專責檢驗博彩機器有冇故障，提高中立性。區錦新就批評道，賭場現時唔使為自己嘅壞機負責或者賠償，法例必須檢討。葉先生有到場旁聽，聲言唔會放棄申訴，將會委託高天賜，轉為向譚伯源，繼續追討。
响2014年7月22號，葉先生同高天賜一齊去崔世安競選辦公室遞信求助。葉先生向傳媒表示，懷疑事件牽涉官商勾結，政府有偏幫賭場嘅嫌疑。高天賜話，賭場噉樣搞法，會整衰澳門博彩業名聲，又希望可以同崔世安及譚伯源對話。

唔肯派彩106萬——取消資格
响2008年2月15號，澳門人鄧詩蘊喺威尼斯人娛樂場玩老虎機時，中咗「日日角王霸主」大獎，職員行埋去通知佢，贏得咗105.56萬彩金同澳門威尼斯人酒店嘅兩晚免費套房住宿，翌日有頒獎儀式，並叫佢攞出身份證同喺張聲明書上面簽名。到咗2008年2月16號，鄧女士由職員帶到頒獎現場，跟住有另一個職員嚟到，問佢係唔係有親屬喺嗰間公司做嘢。鄧女士答咗佢話阿哥係之後，職員即刻拎份文件出嚟，指出因為有條款規定，該公司工作人員親屬冇資格參加上述遊戲，所以佢唔合資格，冇得收彩金。然後，鄧女士要求職員將此事通知博監局，有一個應聲走咗，返嚟時話畀佢知，該局唔受理。鄧女士家人等到2008年2月18日辦公時間，為此打電話去博監局，被邀請去筆錄，並獲答應為佢跟進。
鄧女士响2008年2月18號向《澳門日報》投訴時指，由申請用嚟投注有關老虎機嘅會員咭，至到準備攞上述大獎之前，一直冇聽聞嗰條規則存在；職員只係會提醒佢，將張咭插啱位嚟操作部機，就可能會中獎；之前嘅輸錢投注以及兩次攞到價值30蚊嘅獎勵，都無被阻止；賭場嘅廣告、宣傳單張同老虎機上面亦冇呢啲字句。
《太陽報》記者响2008年2月19號去到嗰間賭場考察，發現宣傳單張上面雖然列出咗幾十條條款細節，但係就冇以上嗰條，只係用細字寫住「有關抽奬詳情，請參閱條款及細則或到路氹金光大道濠會櫃檯查詢」。
响2008年2月22號，博監局發出署名雪萬龍嘅消息稿，話賭場唔使派彩——雪先生响2007年12月19號核准咗堆規則，當中第十二條列明，威尼斯人澳門股份有限公司嘅員工同代理商及其家屬都唔參加得呢個活動，而條規則有响適用老虎機區域道騷出嚟，喺傳單最底亦有提示客人去櫃檯查詢條款同細則，而鄧女士個阿哥係該公司嘅客戶推廣經理，故此佢唔合資格。
《澳門日報》响2008年2月23號轉述鄧女士話，對該局嘅裁決好唔滿意，認為對澳門人好唔公平，又提及之前唔夠秤嘅香港人阿彤犯規入場，都攞到獎金……重指摘間賭場賠細唔賠大，又唔答員工家屬輸嘅錢會點樣處理，質疑賭場自訂嘅規條似乎凌駕於法律之上，希望政府同傳媒關注……佢誓言爭取到底。

備註項
「博監局」係「博彩監察協調局」嘅簡稱。文章當中嘅錢銀都以港圓做單位，統統寫成約數。
澳門大學

澳門大學（粵拼：ou3 mun2 daai6 hok6，葡萄牙文：Universidade de Macau；英文：University of Macau；簡稱澳大、UM/UMAC）係澳門唯一一間綜合性公立大學，世界351至400位，亞州大學排第42位，全球最佳年輕大學排名60。葡語地區大學排第二。
澳門大學前身係1981年成立嘅私立東亞大學，係澳門第一間研究型大學，又係唯一一間全面引入住宿式書院系統嘅大學。澳門大學喺2014年搬去橫琴新校區之後，明確以轉型做研究型大學為目標，仲推行以「四為一體」教育模式為主嘅「博雅教育」。根據國際論文資料庫ISI Web of Science（WOS），澳門大學嘅高端科研論文發表數量由2008年嘅127篇增至2017年嘅1,342篇，2017年澳大論文比人引用差唔多17,246次。喺晶片研究方面入選國際固態電路會議論文數量最多前10名嘅大學。澳門大學獲得中華人民共和國科學技術部批准設立「模擬與混合信號超大規模集成電路國家重點實驗室」、「智慧城市物聯網國家重點實驗室」同埋「中藥質量研究國家重點實驗室」三個國家重點實驗室。
澳門大學有人文學院、工商管理學院、教育學院、健康科學學院、法學院、社會科學學院、科技學院、中華醫藥研究院、微電子研究院、應用物理及材料工程研究所，協同創新研究所，同埋榮譽學院 ，開辦學士、碩士、博士等差唔多130個學位課程，用英文上堂。
澳門大學有10間書院，分別係曹光彪書院、鄭裕彤書院、張崑崙書院、蔡繼有書院、霍英東珍禧書院、呂志和書院、馬萬祺羅柏心書院、滿珍紀念書院、紹邦書院，同埋何鴻燊東亞書院。
澳門大學喺2019年泰晤士高等教育世界大學排名351-400，國際化排名第五，喺2019年亞太地區大學排名60，全球最佳年輕大學排名60。Quacquarelli Symonds（QS）世界大學排名也節節上升，喺2020年上升至387位。「工程與科技」與「計算機科學」排前200、喺「生命科學」排251-300、「款待及休閒管理學」 排46、「語言學」 排151-200、「法學」 排251-300位。五大學科領域：臨床醫學學科、工程學、藥理學與毒理學、計算機科學同社會科學總論進入基本科學指標資料庫（ESI）前1%。
澳門大學近年嘅排名同學術地位都有大幅提升，喺2016年成為第一間獲澳門特區政府頒發教育功績勳章嘅澳門高等院校。
澳門基本法

《中華人民共和國澳門特別行政區基本法》（葡文：Lei Básica da Região Administrativa Especial de Macau da República Popular da China，英文：Basic Law of the Macao Special Administrative Region of the People's Republic of China）係中華人民共和國澳門特別行政區嘅憲制文件，代替澳門主權移交前嘅《澳門組織章程》。有時叫佢做澳門嘅「小憲法」。
《澳門基本法》由中華人民共和國全國人民代表大會制訂，喺1993年3月31號通過，喺1999年12月20日實施。基本法嘅解釋權屬於全國人民代表大會常務委員會，修改權屬於全國人民代表大會。

內容簡述
《澳門基本法》總共有9章145條，3個附件。其中附件三「在澳門特別行政區實施的全國性法律」包含11部中國大陸法律。
基本法規定澳門特別行政區政府嘅角色、產生辦法、官方語言、權利、義務、特別行政區同中央政府嘅關係、政治體制、基本法解釋及修改辦法等。基本法指出澳門主權移交前原有嘅法律、法令、行政法規以及法規經必要修改後予以保留。
澳門小姐競選

澳門小姐競選（簡稱澳姐），係澳門嘅選美活動，呢項選美賽事最早喺1972年舉辦，但喺1988年後就冇搞，1993年又再搞返；1998年因為冇錢、參賽者質素低、贊助冇商興趣同埋冇公司肯轉播而再度唔搞；2007年判畀無綫電視重新再搞，舉辦咗兩年又停咗。2019年為咗慶祝澳門回歸20年而由澳門選美連盟再次搞返呢項賽事，就係咁斷斷續續舉行咗15屆。澳門小姐冠軍亦都會代表澳門去參加國際中華小姐或者其他國際性選美。
潘兆平

潘兆平，BBS，MH（Poon Siu Ping，1956年—）係香港立法會勞工界功能界別前議員，港九勞工社團聯會副主席。
喺立法會議員任期嘅期間最令人印象深刻就係喺立法會拉布戰期間，好專心睇住立法會同事黃碧雲張相一段時間，同埋喺表決政改嗰陣冇跟住左派議員大隊，留咗喺會議廳入面但就冇撳到表決掣，最後唔當佢係出席人數。
潘冠霖

潘冠霖（粵拼：pun1 gun3 lam4，英文：Deborah Poon，8月5號—）係香港無綫電視女藝員，讀過第17期藝員訓練班，拍過唔少電視劇，比較出名嘅角色係2011年《萬凰之王》嘅舒穆祿·穎彤。
潘冠霖早響2000年做過TVB Cover Girl，同年亦曾參加過第一屆「英皇超新星」，入咗最後四十強。
潘協慶

潘協慶（1966年1月29號—），係臺灣男歌手、詞曲作家。國立花蓮高級農業職業學校森林科畢業。
潘喬·弗拉季格羅夫

潘喬·弗拉季格羅夫係一個保加利亞鋼琴家、指揮家、作曲家、編舞者、音樂教育家、大學教員。
潘偉賢

潘偉賢係香港親中派政治人物兼工程界人士。

選舉經歷
喺2016年，佢成為香港特别行政區選舉委員會工程界委員。之後，佢有份提名林鄭月娥參與2017年香港行政長官選舉。
潘凱盈

女魔術師Queenie Poon（潘凱盈，又叫Queenie 姐姐同“魔法小Q”）香港出世，係香港少有既女魔術師。中學分別係嘉諾撒聖家書院同香港真光中學度讀書。
Queenie係2006年讀緊香港理工大學其間已經係魔術學會既榮譽顧問，由於果時香港好少有女魔術師, 所以有唔少媒體新假期 同明報 星島日報 無綫電視 互動電視 iTV都搵佢做過訪問。
2008年開始, Queenie姐姐重做埋香港青少年魔術團既 主席，2010年，Queenie姐姐升格為評判級魔術師，分別幾次同名人張繼聰、𡃁模A.LinDaDa一起在評判席上坐。2011年6月開始，Queenie姐姐重係aTV兒童節目《通識小學堂》: Funny Magic度做左魔術主持，每個禮拜有一集出街，主要教大家表演簡單有趣既魔術，仲會邀請唔同年齡既魔術師或者愛好者上去訪問同表演。2012年1月1日，Queenie姐姐轉投TVB，主持《放開ICU》既LIKE Magic 環節，到而家已經播左超過50集!
潘偉源

潘偉源（英文：Poon Wai Yuen）係香港填詞人。
潘兆初

潘兆初（Jeremy Poon，1962年2月2號—）係香港親中派法律界人士，香港高等法院首席法官兼上訴法庭庭長，喺訂立《港版國安法》之後，佢成為咗國安法指定法官之一。
流動負債

一件流動負債（英文：current liability）係指預期要喺未來一年內支付嘅負債。
流動資產

一件流動資產（英文：current asset）係指預期可以喺未來一年內攞到嚟使嘅資產，例如手上嘅現錢或者可以短期內轉到做現錢嘅資產。
流動電話保安

流動電話保安（mobile security）係指保護智能電話等嘅流動裝置嘅工作。
流動電話遊戲

流動電話遊戲（英文：Mobile Game），又叫手機遊戲（簡稱手遊），係指運行喺智能電話上面嘅遊戲軟件。目前用嚟編寫流動電話程序最多嘅係Java程式語言，其次係C程式語言。
例如喺 2010 年代尾風靡全球嘅 AR 遊戲 Pokémon GO 就係一隻好出名嘅手遊：呢隻遊戲唔係直接將《寵物小精靈》擺落去手機度咁簡單，而係用咗手機先至做到嘅功能－畀玩家攞嚟攞去－嚟配合全球定位系統，達致畀用家喺現實世界嘅唔同位置度「捉寵物小精靈」；呢隻遊戲嘅創新取得咗重大嘅成功，仲吸引到研究者做研究，睇吓（例如）玩 Pokémon GO 可以點樣用嚟鼓勵啲人多啲郁動。

發展
睇埋：流動應用程式
由於大多數早期手提電話嘅機能所限，流動電話遊戲普遍比較簡單，畫面亦比較粗糙，更唔好講操作性啦（事實上，好少有手提電話嘅鍵盤適合玩遊戲）。因此，益智類遊戲（例如俄羅斯方塊、貪食蛇、推箱等）係常見嘅遊戲類型。目前由於智能電話、平板電腦等設備發展，電話處理信息嘅能力增強，逐漸出現咗更大畫面、更加複雜嘅流動電話遊戲。
另外，流動電話遊戲嘅銷售模式亦係個問題。雖然通過冇物理介質嘅網上商店或者GPRS下載可以節省成本，不過盜版仍然係個棘手嘅問題。為此，有啲廠商諗出咗將在線內容同本地內容捆綁嘅主意，玩家要在線激活先可以玩到完整嘅遊戲。
有唔少電子遊戲設計領域相關嘅工作者指，手機遊戲呢種新嘅遊戲類型，為遊戲設計帶嚟咗新嘅啟示，例如手機遊戲嘅一大特徵係唔似得電腦遊戲或者遊戲機遊戲有咁多掣畀玩家撳，所以一隻手機遊戲嘅操作系統唔可以太過複雜，於是就引起咗係噉跑遊戲（endless runner）等嘅創新－係噉跑遊戲係一種遊戲類型，特徵係唔使玩家控制主角前後郁，主角都會係噉向前跑，玩家淨係需要控制主角左右郁避開啲障礙物，例如 2011 年出嘅《Temple Run》就係噉。係噉跑遊戲呢種遊戲少咗「向前郁」同「向後郁」兩個掣，自然操作方式簡單咗，被指零舍適合攞嚟做手機遊戲。

編寫
目前最流行嘅流動電話遊戲程序語言係Java。由於大多數嘅流動電話都內置咗Java嘅運行環境，加上Java語言自身嘅跨平台特性，Java成為咗編寫流動電話遊戲嗰陣最常使用嘅語言之一。用於喺流動電話上運行喺Java一般按照J2ME標準進行編程。
流域

流域係水體（主要指河）流過嗰一帶嘅地域，收集晒嗰個地域入面嘅降水。
流動電視

流動電視係指用大氣電波廣播傳送電視訊號，令到地理位置唔固定嘅流動接收裝置收到嘅技術，唔使經流動網絡或者互聯網。
流動風扇

流動風扇，又叫風扇仔、迷你風扇、芭蕉扇，係種細型嘅電風扇，可以隨身攜帶，用電芯或者用USB充電。
潛在挑戰中

《潛在挑戰中》（英文：Never Dive Alone）係香港MakerVille製作嘅真人騷節目，由程人富、葛綽瑤、鄭杞瑤同陳映同主持，2024年9月16號到10月4號逢禮拜一到五22:30 - 23:00喺香港電視娛樂ViuTV播。節目由已有潛水O牌嘅程人富聯同3個潛水女新手，喺80日嘅拍攝過程入面考潛水牌同去香港、菲律賓同日本嘅海域潛水同拍嘢，過程中訓練各人克服恐懼能力。

節目調動
2024年9月30號：由於20:30開始直播嘅《國慶75周年新生代千人合唱賀國慶》超時到22:00完，第11集延後到23:00-23:30播出。
2024年10月2號：由於19:00開始直播嘅《香港同胞慶祝中華人民共和國成立七十五周年文藝晚會》超時到20:45完，第13集延後到22:45-23:15播出。
潛在變數

潛在變數（英文：latent variable），又叫隱藏變數（英文：hidden variable），喺統計學上係指唔能夠直接量度、淨係有得由另外一柞變數（可觀察變數或者話外顯變數）數值反映嘅變數。針對啲潛在變數建嘅模就係潛在變數模型。
潘高夀

潘高夀（英文：Poon Goor Soe），係源自廣州嘅中成藥藥廠牌子，家下喺香港獨立經營，叫潘高壽藥廠（英文：Poon Goor Soe Medicine Manufactory），而廣州嘅業務就係由廣藥集團管嘅。
潘高夀喺大清光緒十六年（1890年）喺廣州高第街開業，初頭叫「長春洞潘高夀」，1936年發明「潘高夀川貝枇杷露」。隨住中共奪權，廣州潘高夀畀政府沒收搞公私合營（仍然保留潘高夀個牌子），潘高夀喺1950年代搬到香港發展。
「潘高夀川貝枇杷露」成份包括川貝、枇杷、桔梗、百部、前胡、桑白皮同薄荷，主治各種咳。
潛伏期

潛伏期（incubation period）係指一隻病惹到（病原體進入身體）至出現明顯病徵之間嘅時間。
潘鳳

潘鳳係小說《三國演義》入面一位虛構人物，喺第五回出場，潘鳳係冀州牧韓馥部下嘅將領，用大斧做兵器，喺討伐董卓嗰陣，潘鳳喺汜水關同董卓軍都督華雄交戰，最後畀華雄殺咗。
潛在變數模型

一維嘅同類測量模型。 T係潛在變數，X係外顯變數，e係啲（潛在）誤差變數，λ係因子負荷（即潛在變數對外顯變數嘅影響）
潛在變數模型（英文：latent variable model，LVM）描述到啲可觀察變數（或者外顯變數）戥佢哋背後啲潛在變數之間嘅連繫。對於潛在變數模型，因子分析同埋結構方程建模係啲比較著名嘅方法。通過潛在變數建模可以㘝埋啲外顯變數、好多時係多過潛在變數好多倍嘅，嚟減少個模型啲必要變數嘅數量。
潛在變數嘅一個例係智能。智能唔直接測量得到，但係從大量測試結果（可觀察變數）可以提取出一個或多個潛在變數（智能）。

潛在變數
内文：潛在變數同構造 (社會學)
喺人類科學同社會科學，潛在變數（又喊做「構造」，德文：Konstrukt）係唔確定得到嘅變數，唔直接測量得或者觀察得，只能經由所謂嘅操作化（Operationalization）嚟測量。可測量變數（喊做指標，或者外顯變數）有得明確嘅定義而且可以檢測得到。當中假定啲潛在變數對外顯變數嘅表達有因果影響。
舉例，考慮有問題「你滿意嘸啊？」「你感覺好嘸啊？」，問題嘅答案就係外顯變數，即「係/否」可以直接測量。但係引致啲回答嘅原因，也即係情緒就唔直接測量得到，所以係潛在變數。
戥外顯變數相反，潛在變數都唔係冇測量誤差，如上圖所示。一個外顯變數嘅表達喺好大程度上受兩個潛在變數嘅影響：個「構造」（T）同埋個相應嘅特定誤差（e）。鑑於噉嘅屬性，潛在變數着首要攞來檢驗喺實證層面，啲構造之間嗰種真正（即校正過誤差嘅）關連（例如，啲人格特質裏頭個盡責性同個神經質性係全同定唔係）。

概述
模型考慮有潛在變數嘅嘅情況下，可以着分爲測量模型戥結構模型。測量模型包括有外顯變數同潛在變數之間嘅關係，之結構模型僅衹限於啲潛在變數內部嘅關係（睇埋結構方程模型）。
啲分析測量模型嘅方法走差喺潛在變數同外顯變數嘅量度層次度：

數學表示
根據貝葉斯推論：
其中係樣本，係樣本反映嘅潛在變數。表示畀有樣本嗰陣啲嘅分佈。
對於生成模型嚟講，可以根據潛在空間嘅生成潛在變數，再根據觀察空間嘅得到相應嘅新樣本。
反過嚟喺對啲建模出嗰陣，就需要用到嘅邊緣概似也即係；注意到即係對嘅期望形式，所以條式都可以寫成嘅形式。同時亦都要根據貝葉斯推論從抽出也即係潛在變數喺有嗰啲樣本嘅條件下個分佈情況。
要建模可以用對數最大概似估計，即最大化某個。但因爲邊緣概似當中個積分冇解析解，所以難幫佢做數值積分或者求梯度。因此，好多時係用變分推斷嘅方法嚟建出啲分佈模型，啲取決於潛在變數嘅。
獨行殺姬

《獨行殺姬》（英文：Killing Eve）係2018年開始推出嘅一套英國電視劇，別名嗜血嬌娃。
獨裁者

獨裁者係有絕對權力嘅政治領袖，對一個國奉行獨裁專政統治。獨裁者為咗鞏固自己嘅執政地位，往往都會進行政治迫害，打壓民主同反對聲音。
獨行俠江湖伏霸

《獨行俠江湖伏霸》（英文：For a Few Dollars More）係一套1965年嘅意大利電影，《獨行俠三部曲》第二部，由奇連依士活、李雲奇里夫、格羅堅斯基主演，沙治奧里昂尼執導。
獨行俠決鬥地獄門

《獨行俠決鬥地獄門》（英文：The Good, the Bad, and the Ugly）係一套1966年嘅意大利電影，《獨行俠三部曲》第三部，由奇連依士活、依拉華萊治、李雲奇里夫主演，沙治奧里昂尼執導。
獨行俠連環奪命槍

《獨行俠連環奪命槍》（英文：A Fistful of Dollars）係一套1964年嘅意大利電影，《獨行俠三部曲》第一部，由奇連依士活主演，沙治奧里昂尼執導。
王慧媛

王慧媛（英文：Stephanie Wang，1992年2月14號—）係2015年夏威夷華埠小姐同2017年夏威夷華裔小姐冠軍，同埋2019年國際中華小姐亞軍。

簡歷
王慧媛喺紐約出世，六歲搬到夏威夷，亦都響香港同台北住過一排同返學。佢四歲時喺香港栢基國際幼稚園返學，之後去台北市私立立人國際國民中小學返四年班，之後去返夏威夷讀普納荷學校，大學畢業喺夏威夷大學馬諾阿分校中國語言及文學系。
王慧媛參選過2015年《夏威夷華埠小姐競選》同2017年度《夏威夷華裔小姐競選》，係歷來第一位響呢兩項選美都攞到冠軍嘅參賽者；另外都贏過好多唔同選美嘅獎項。佢喺2019年3月代表夏威夷參選《2019國際中華小姐競選》，一度畀部份媒體話係冠軍大熱，亦都順利殺入最後五強，但最後只拎到亞軍同健康活力佳麗獎，但都係夏威夷代表歷來嘅最好成績。